b"\n_START_ARTICLE_\nEksotisisme\n_START_PARAGRAPH_\nEksotisismen eller eksotismen var et stiltrekk i vesterlandsk litteratur, kunst, formgivning og musikk frem til omtrent av 1800-tallet som tenderte mot en eksotisk karakter eller stemning. Eksotisismen var en tankeretning i romantikken, som en revolt mot opplysningstiden. Lengten etter det ukjente, dr\xc3\xb8mmen om fjerne land og tider, samt dyrkelse av naturen, er noen uttrykk for eksotisismen. Det sentrale innen retningen kunne sammenfattes som \xc2\xabdet ukjentes sjarme\xc2\xbb.\n_START_SECTION_\nUttrykk, forst\xc3\xa5else\n_START_PARAGRAPH_\nUttrykket oppstod i Frankrike p\xc3\xa5 1800-tallet. Romantikeren Th\xc3\xa9ophile Gautier benyttet det i en programmatisk erkl\xc3\xa6ring til Edmond og Jules de Goncourt den 23. november 1863. Gautier sjelnet da mellom en rom- og en tid-dimensjon (fjerne land; fjerne tider)._NEWLINE_Jean Marie Guyau kan anses som grunnlegger av eksotisismeforskningen. Han s\xc3\xa5 i 1889 i verket L\xe2\x80\x99art au point de vue sociologique eksotismen som et kunstnerisk virkemiddel for \xc3\xa5 unnslippe trivialitetens farer i den mer realistiske stilintensjon. Som resultat setter han sin forh\xc3\xa5pning til det s\xc3\xa5kalt maleriske som han allerede forefant i de eksotiske romaner av \xc2\xabrealister\xc2\xbb som Bernardin de Saint-Pierre, Flaubert og sin samtidige Pierre Loti. Hovedkriterium for den franske forskning er det maleriske og lokalkoloritt. _NEWLINE_Den franske eksotisme atskilte seg tildels sterkt fra de samtidige utviklinger i England, Danmark og Nederland._NEWLINE_Landenes erfaringer fra den p\xc3\xa5g\xc3\xa5ende kolonitiden spilte en stor rolle. Men eksotisismen kan ikke uten videre karakteriseres som uttrykk for det man vanligvis forst\xc3\xa5s som klassisk rasisme. Snarere kunne uttrykket rasisme uten raser oftest treffe bedre.\n_START_SECTION_\nI musikken\n_START_PARAGRAPH_\nInnen musikken innebar eksotisismen at en komponist mer eller mindre ubevisst knyttet an til fremmede lands og eventuelt ogs\xc3\xa5 forgangne tiders musikk. Eksempler finnes hos Mozart (Die Entf\xc3\xbchrung aus dem Serail), Carl Nielsen (Aladdin), Stravinskij (V\xc3\xa5rofferet), Hilding Rosenberg (Orientalisk svit) med flere. Eksotisismen kan v\xc3\xa6re mer eksplisitt, weller mer implisitt. Et eksempel p\xc3\xa5 det mer implisitte er Arthur Sullivans Mikado. Implisitt fordi handlingen selv er lagt helt og holdent til Japan, med japanske hovedfigurer. Et annet eksempel p\xc3\xa5 en eksotisk operette av en blandingstype innen eksitismen er Franz Leh\xc3\xa1rs Das Land des L\xc3\xa4chelns (\xc2\xabSmilets land\xc2\xbb).\n_START_SECTION_\nI litteraturen\n_START_PARAGRAPH_\nDen litter\xc3\xa6re eksotisismen tok seg tidlig uttrykk i de fantasifulle krokodiller og nesehorn trenges p\xc3\xa5 sidene i middelalderske bestiarier og fabelb\xc3\xb8ker, men f\xc3\xb8rst p\xc3\xa5 1600-tallet med for eksempel franske dramatikeres orientalske emner (Racine: Bajazet, 1672) og fremfor alt p\xc3\xa5 1700-tallet ble eksotisismen et viktig innslag i litteraturen i Europa._NEWLINE_Kontaktene med noenlunde fredelige indianerstammer i Nord-Amerika kunne da underbygge dr\xc3\xb8mmene om \xc2\xabden edle ville\xc2\xbb (villmann), det ufordervede naturmenneske etter Rousseaus resept. Samtidigt ble kineseriet en mote innen alle kunstretninger. Romantikken forsterket disse tendenser (som hos Chateaubriand, i Sverige f.eks. Stagnelius' orientalsk praktfulle versjon av kristendommen)._NEWLINE_Mot slutten av 1800-tallet ble en mer eller mindre dekadent s\xc3\xb8rhavsdr\xc3\xb8m (Pierre Loti) motpol til Kiplings mer handlingsmettede Indiareportasje og Karl Mays indianereventyr. P\xc3\xa5 1900-tallet ble orientalismen raskt fortynnet, men man kan notere at popul\xc3\xa6rforfattere som Sax Rohmer og Ian Fleming gjerne som ekstra krydder presenterte orientalske mestertyver.\n_START_SECTION_\nKunsten\n_START_PARAGRAPH_\nInnslag av eksotisisme har forekommet innen kunsten ved mange anledninger. P\xc3\xa5 1600- og fremfor alt 1700-tallet imiterte man i Europa gjerne kinesisk arkitektur, kinesiske hager og m\xc3\xb8belkunst, kinesisk porselen og annet._NEWLINE_I 1800-tallets romantiske fase malte kunstnere gjerne eksotisk natur og milj\xc3\xb8. I Tyskland ble man inspirert av de der virksomme skandinaviske malere til \xc3\xa5 skildre ville og dramatiske landskap. Marcus Larsson n\xc3\xa5dde med sine brusende fosser og stormslitte klippekyster en enest\xc3\xa5ende popularitet._NEWLINE_De franske kunstnerne s\xc3\xb8kte samtidig motiv i Orienten eller Norda-Afrika: Ingres malte orientalske nakenbilder og Delacroix ville l\xc3\xb8vejakter. En viktig og arketypisk eksotisist er kunstneren og forfatteren Paul Gauguin, som overfor det franske publikum presenterte landskaper og folk fra Tahiti i S\xc3\xb8rhavet. _NEWLINE_Malere og skulpt\xc3\xb8rer har p\xc3\xa5 1900-tallet, med Picasso som forgjenger, stadig blitt inspirert av \xc2\xabprimitive\xc2\xbb folks kunst."